# Anbefalte retningslinjer for valgkomiteen KrFs lokallag

Nedenfor finner du anbefalte retningslinjer for valgkomiteen i KrFs lokallag. Når lokallaget skal vedta retningslinjer kan man vedta disse som de er, eller gjøre endringer hvis det er behov for å tilpasse til lokale forhold. Det er styret i lokallaget som vedtar retningslinjene for valgkomiteen.

Anbefalte retningslinjer er basert på KrFs normallover for lokallag, som du finner [*her*](https://krf.no/ressursbank/lover-og-retningslinjer/) *(www.krf.no/lover).* Dersom lokallaget ikke har vedtatt at man har andre lover er det normallovene som gjelder, og du kan ta utgangspunkt i disse. Hvis du er usikker på om det er vedtatt egne lover for ditt lokallag kan du ta kontakt med fylkessekretæren i ditt fylke.

# ----

# Retningslinjer for valgkomiteen i xx KrF

1. Valgkomiteen velges av årsmøtet i henhold til lovene for xx KrF/KrFs normallover for lokallag. Lokallagslederen tilrettelegger valgkomiteens arbeid.
2. Valgkomiteen skal foreslå kandidater til følgende verv:

* Lokallagsstyre

Valgkomiteen forslår kandidater til de vervene der den som ble valgt sist er ferdig med sin funksjonstid og er på valg.

Vervene som skal fylles er:

* + Leder, velges for to år
  + Nestleder, velges for to år
  + Fire styremedlemmer, velges for to år
  + Eventuelt varamedlemmer, velges for ett år
* Valgkomite for neste årsmøte, velges for ett år
  + Leder
  + To til fire medlemmer
* To revisorer eller et revisjonsbyrå, velges for ett år
* Delegater til fylkesårsmøtet, velges for ett år

I mellomvalgsår før lokalvalg velges

* nominasjonskomite
  + Leder
  + To til seks medlemmer
  + KrFU og KrF Kvinner oppnevner selv ett medlem hver til komiteen
* Programkomite
  + Leder
  + To til seks medlemmer
  + KrFU og KrF Kvinner oppnevner selv ett medlem hver til komiteen

1. Valgkomiteens leder er ansvarlig for at valgkomiteens arbeid kommer i gang, og at det lages en fremdriftsplan.
2. Komiteen kan inviterer medlemmene, KrFU og KrF Kvinner til en høringsrunde i forkant av komiteens arbeid. Her ber man om forslag på kandidater til de vervene som skal fylles.

Det er valgkomiteen som spør aktuelle kandidater etter at forslag har kommet inn. Medlemmenes høringssvar vil være et viktig grunnlag for valgkomiteens arbeid, men komiteen arbeider selvstendig, gjør egne vurderinger, og kan finne også andre kandidater.

1. Etter at en eventuell høringsrunde er gjennomført spørres de som står på valg om de ønsker å fortsette. Det bør gis noe betenkningstid.
2. Valgkomiteen avholder ett eller flere møter og setter opp sitt forslag til kandidater til de ulike verv. Alle kandidater må være medlem av KrF.

Det skal sikres mest mulig lik representasjon av kvinner og menn.

Ved behov kan valgkomiteen intervjue aktuelle kandidater for vervene før den setter opp sitt forslag.

1. Dersom et medlem av valgkomiteen foreslås som kandidat til et av vervene og kan være aktuell skal vedkommende fratre valgkomiteen så snart det blir klart at vedkommende er kandidat.
2. Valgkomiteen kan be kandidatene om en presentasjon/informasjon. Kandidatene får da en mal som de fyller inn med relevante opplysninger om seg selv og sin erfaring, for eksempel alder, organisasjonserfaring, tidligere verv, utdanning og yrkesbakgrunn.
3. Komiteens forslag skal være klart og sendes sammen med andre saksdokumenter til årsmøtet.
4. Valgkomiteens leder presenterer komiteens forslag på årsmøtet, og presenterer kandidatene. Årsmøtedirigentene leder valgene på årsmøtet.
5. Nyvalgt valgkomite får oversendt disse retningslinjene.
6. Skriftlig materiale fra komiteens arbeid oppbevares i arkivet til XXX KrF.
7. Retningslinjene må oppdateres i tråd med eventuelle endringer av KrFs lover.

*Disse retningslinjene er vedtatt av lokallagsstyret i XXX KrF xx.xx.xxxx*